Diari Oficial de la Generalitat Valenciana


Sumari del DOGV 1928, del 21-12-1992 (1992/826695)

RESOLUCIÓ de 19 de novembre de 1992, de la Universitat d'Alacant, per la qual convoca concursos-oposició per a cobrir places vacants en la plantilla de personal laboral d'aquesta universitat.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1928

Data del DOGV
:   21-12-1992

Secció del DOGV
:   AUTORITATS I PERSONAL

Número del document
:   1992/826695


Data del document
:   19-11-1992

Organisme emissor
:   Universitat d'Alacant

Tipus de document
:   Resolució

RESOLUCIO de 19 de novembre de 1992, de la Universitat d'Alacant, per la qual convoca concurs oposició per a cobrir places vacants en la plantilla de personal laboral d'aquesta universitat.  
En execució del que disposa l?estatut d'aquesta universitat, aprovat pel Decret 107/1985, de 22 de juliol (Diari Oficial de la Generalitat Valenciana de 26 de setembre), i en el Conveni Col·lectiu del Personal Laboral de les Universitats Públiques de la Comunitat Valenciana, i a fi d'atendre les necessitats de personal d'administració i serveis, aquest rectorat, fent ús de les competències que li atribueix l'article 18 de la Llei 11/1983, de Reforma Universitària, en relació amb l'article 3r. e) d'aquesta norma, i també l?estatut d'aquesta universitat, resol:  
Convocar proves selectives per a l?ingrés en la plantilla laboral de la Universitat d'Alacant, segons les següents:  
Bases de convocatòria  
1. Normes generals  
1.1 Es convoquen proves selectives per a cobrir les places descrites en l'annex I pel sistema general d'accés lliure.  
1.2 Del total de les places d'ordenança es reservarà un tres per cent (1) per a ser cobert per persones amb minusvàlues amb grau de discapacitat igual o superior al 33 per cent, d'acord amb la disposició addicional dinovena de la Llei 23/1988, de 28 de juliol, de modificació de la Llei de Mesures per a la Reforma de la Funció Pública. L?esmentada plaga, si no és coberta amb l?esmentada quota, es cobrirà pel sistema general d'accés lliure,  
1.3 A aquesta convocatòria li seran aplicats l?Estatut de la Universitat d'Alacant, el Conveni Col·lectiu del Personal Laboral de les Universitats Valencianes i la normativa de caràcter general aplicable de manera directa o supletòria.  
2. Procés de selecció  
2.1 El procés de selecció del personal es realitzarà: pel sistema de concurs oposició d'accés lliure, segons es descriu en l'annex H.  
2.2 La puntuació final obtinguda pels aspirants serà la suma de les qualificacions obtingudes en les dues fases superades de l?oposició i en l'aplicació del barem descrit per a la fase de concurs.  
La proposta de nomenament recaurà en aquell o aquells aspirants que, feta la puntuació final, ocupen llocs fins el nombre de vacants ofertes.  
2.3 En el concurs es valoraran exclusivament els mèrits i circumstàncies documentalment exposats pels candidats en el moment de presentar la sol·licitud, d'acord amb el barem següent:  
a) Mèrits acadèmics: es valorarà la titulació acadèmica i la seua especialitat, en relació amb les funcions del lloc, fins un màxim de 0,5 punts.  
b) Experiència professional: es valorarà fins un màxim de 3 punts l?experiència professional dels aspirants i es donarà preferència a la realitzada en funcions similars a les inherents al lloc de treball.  
c) Coneixement de valencià: fins a un màxim de 0,5 punts. Es requisit imprescindible per a considerar aquest apartat l'aportació de documentació expedida per centres oficials.  
d) Altres mèrits: es consideraran fins un màxim d?1 punt altres qualificacions específiques que puguen repercutir directament o indirectament en el desenvolupament de les funcions del lloc de treball.  
3. Requisits dels candidats  
3.1 Per a ser admès a la realització de les proves selectives, els aspirants hauran de reunir els requisits següents:  
3. 1.1 Ser espanyol.  
3.1.2 Tenir complits els divuit anys.  
3.1.3 Estar en possessió o en condicions d'obtenir el títol acadèmic corresponent.  
3.1.4 No patir cap malaltia ni discapacitat que li impedesca la realització de les funcions públiques.  
3.1.5 No haver estat separat mitjançant expedient disciplinari del servei de qualsevol de les administracions públiques, ni estar inhabilitat per a l'exercici de les corresponents funcions.  
3.2 Tots els requisits establerts a les bases 3.1 hauran de posseir-se el dia del termini de presentació de sol·licituds i mantenir-los fins el moment de l'ingrés com a personal laboral fix.  
4. Sol·licituds  
4.1 Els qui vulguen prendre part en aquestes proves selectives hauran de presentar la corresponent instància, que els serà facilitada gratuïtament al Servei de Gestió de Personal de la Universitat d'Alacant. A la instància caldrà adjuntar una fotocòpia del Document Nacional d'Identitat i de l?expedient personal, detallat i documentació justificativa d'allò que s'hi expose.  
4.2 La presentació de sol·licituds es farà al registre general de la universitat (edifici de Gerència I) o en la forma establerta a l'article 66 de la Llei de Procediment Administratiu en el termini de 15 dies hàbils, comptadors a partir de l?endemà de la publicació d'aquesta convocatòria en el Diari Oficial de la Generalitat Valenciana. Caldrà dirigir-la al Rectorat de la Universitat d'Alacant.  
4.3. En la tramitació de les sol·licituds, els aspirants hauran de tenir en compte:  
4.3.1 les sol·licituds s'hauran de dirigir a l?òrgan indicat en la base 4.2 i s'adjuntarà una fotocòpia del Document Nacional d'Identitat.  
4.3.2 Els drets d'examen seran de 2.000 pessetes per a les places del grup A, 1.500 per a les del grup B, 1.000 per a les del grup C i 500 per a les del grup E. Aquests drets s'hauran d'ingressar a l?Oficina de la Caixa d'Estalvis del Mediterrani, i situada a la universitat (entitat 2090, oficina 3191, c/c 9384111382).  
La sol·licitud haurà d'estar segellada com a acreditació del pagament dels drets. La seua falta determinarà l?exclusió de l'aspirant.  
4.4 L?aspirant a l?hora d'emplenar la sol·licitud haurà d'observar les instruccions següents:  
4.4.1 Els aspirants amb minusvàlues podran indicar-ho en el quadre número 6 de la sol·licitud, i podran demanar, indicant-ho en el quadre número 7, les possibles adaptacions de temps i de mitjans per a la realització dels exercicis on calga fer aquestes adaptacions.  
Els aspirants del sistema general d'accés lliure amb minusvàlues de grau igual o superior al 33 per cent que opten pel curs de reserva de discapacitats, hauran d'especificar aquestes circumstàncies en els esmentats quadres i escriure en el quadre A de l?epígraf «Dades a consignar segons les bases de la convocatòria» de la sol·licitud, l?expressió «Quota de reserva de discapacitats».  
4.5 Els mers errors de fet que es poguessen inferir com a tals de la sol·licitud, podran solucionar-se en qualsevol moment, d'ofici o a petició de la persona interessada.  
5. Admissió d'aspirants  
5.1 Acabat el termini de presentació d'instàncies, el Rector de la Universitat dictarà una resolució en el termini màxim d'un mes, que es publicarà als taulers d'anuncis de la universitat, on, a més de declarar aprovada la llista d'aspirants admesos i exclosos, es farà constar el lloc i la data de començament dels exercicis, i la relació dels aspirants exclosos fent constar les causes d'exclusió. En la relació hauran de figurar, en qualsevol cas, els cognoms, el nom i el número del DNI.  
5.2 Els aspirants exclosos disposaran d'un termini de deu dies, comptadors des de l'endemà de la publicació de la resolució per a esmenar el defecte que haja motivat l'exclusió.  
Contra aquesta resolució podrà interposar-se recurs de reposició en el termini d'un mes, comptador a partir del dia següent al de la publicació, davant el rector de la Universitat convocant, el qual resoldrà allò que pertoque.  
Si no es presenta recurs de reposició, l?escrit d'esmena de defectes es considerarà recurs de reposició si l'aspirant fos exclòs definitivament de la realització dels exercicis.  
5.3 En tot cas, a fi d'evitar errors i, si es produeixen, fer possible la seua reparació en temps i forma, els aspirants comprovaran fefaentment no solament que no figuren en la relació d'exclosos sinó que, a més, els seus noms figuren en les relació d'admesos.  
Els drets d'examen seran reintegrats, d'ofici, als aspirants que hagen estat exclosos definitivament de la realització de les proves selectives.  
6. Tribunals  
6.1 Els tribunals qualificadors d'aquestes proves estaran formats pels membres que disposa l'article 7.5 del conveni col·lectiu.  
6.2. Els membres dels 'tribunals hauran d'abstenir-se d'intervenir, notificant-ho al Rector de la Universitat, quan hi concórreguen circumstàncies de les previstes a l'article 20 de la Llei de Procediment Administratiu si han fet treballs de preparació d'aspirants a proves selectives en els cinc anys anteriors a la publicació d'aquesta convocatòria.  
El president podrà sol·licitar als membres del tribunal una declaració expressa de no trobar-se sotmesos a les circumstàncies previstes a l'esmentat article 20.  
Així mateix, els aspirants podran recusar els membres del tribunal quan concórreguen les circumstàncies previstes en aquesta base.  
1 6.3 Amb anterioritat a la iniciació de les proves selectives, si escau, es publicarà una resolució per la qual es nomenen els nous membres del tribunal que hagen de substituir els qui hagen perdut la tal condició.  
6.4 Feta prèviament la convocatòria pel president, es constituirà el tribunal amb assistència, si més no, de la majoria absoluta dels seus membres, titulars o suplents. La sessió de constitució es farà en el termini màxim de 30 dies a partir de la seua designació, i un mínim de dos mesos abans de la realització del primer exercici.  
En aquesta sessió, el tribunal haurà de prendre totes les decisions que li corresponguen amb vista al correcte desenvolupament de les proves selectives.  
6.5 A partir de la seua constitució, el tribunal per a actuar de manera vàlida requerirà la presència de la majoria absoluta dels seus membres, titulars o suplents.  
6.6 Dins la fase d'oposició, el tribunal resoldrà tots els dubtes que pogueren sorgir en l'aplicació d'aquestes normes i, també, tot el que s'haja de fer en els casos no previstos.  
El procediment d'actuació del tribunal s'ajustarà en tot moment al que disposa la Llei de Procediment Administratiu.  
6.7 El tribunal podrà disposar la incorporació als seus treballs d'assessors especialistes per a les proves corresponents dels exercicis que estimen pertinents, limitant-se aquests assessors a prestar col·laboració en les seues especialitats tècniques. La designació dels assessors s'haurà de comunicar al Rector de la universitat convocant.  
6.8. El tribunal qualificador adoptarà les mesures necessàries en aquells casos en què calga, de forma que els aspirants amb minusvàlues tinguen condicions similars per a la realització dels exercicis a la resta dels participants. En aquest sentit, s'establiran, per a les persones amb minusvàlues que ho sol·liciten i en la forma prevista a la base 4.4. 1, les adaptacions possibles en temps i mitjans per a la seua realització.  
6.9 El tribunal qualificador de les proves adoptarà les mesures oportunes per a garantir que els exercicis de la fase d'oposició es corregesquen sense que es conega la identitat dels aspirants. El tribunal exclourà els opositors en els fulls d'examen dels quals hi figuren noms, trets, marques o signes que permeten conèixer la seua identitat.  
6.10 A l'efecte de comunicacions i d'altres incidències, el tribunal tindrà la seu al Servei de Gestió de Personal de la Universitat, campus de Sant Vicent del Raspeig, telèfon 247 29 10, extensió 3041. El tribunal disposarà que en aquesta seu, almenys una persona, membre o no del tribunal, atenga totes les qüestions plantejades en relació amb aquestes proves selectives.  
6.11 Els tribunals tindran, d'acord amb el que estableixen el Decret 200/1985, de desembre, del Consell de la Generalitat Valenciana, sobre indemnitzacions per raó del servei, i l'Ordre del 17 de febrer de 1986 (DOGV de 10 de març de 1986) on es desenvolupa el decret anterior, les categories següents:  
Per a la plaça de Veterinari: Categoria primera,  
Per a les places de Tècnic Mitjà: Categoria segona,  
Per a les plaça de Delineant: Categoria tercera, i  
Per a la resta de les places: Categoria cinquena.  
6.12 En cap cas el tribunal no podrà aprovar ni declarar que han superat les proves selectives un nombre superior d'aspirants al de les places convocades. Qualsevol proposta d'aprovats que contravinga allò establert serà nul·la de ple dret.  
7. Calendari d'actuació i desenvolupament dels exercicis  
7.1 Els primers exercicis començaran abans del dia 30 de gener de 1993. Oportunament es comunicarà el lloc i l'hora de la realització de la prova.  
Una vegada acabada la correcció de l?últim exercici de la fase d'oposició, juntament amb la publicació dels aspirants que hagen superat aquesta fase, es farà publicitat de les qualificacions obtingudes per l'aplicació del barem.  
7.2 En qualsevol moment els aspirants podran ser requerits pels membres del tribunal amb la finalitat que acrediten la seua personalitat.  
7.3 Els aspirants seran convocats per a cada exercici en convocatòria única i en ' seran exclosos de l?oposició els qui no es presenten, tret dels casos degudament justificats i valorats pel tribunal.  
7.4 La publicació dels successius anuncis de realització del segon i de la resta dels exercicis l?efectuarà el tribunal en els locals on haja tingut lloc el primer exercici i, a més, a la seu del tribunal i per qualsevol altre mitjà si es creu adient per a facilitar la màxima divulgació, amb 48 hores, almenys, d'antelació a la fixada per al començament dels exercicis.  
Quan es tracte del mateix exercici el procediment serà similar amb 12 hores almenys d'antelació.  
7.5 Si en el transcurs del procediment selectiu arribàs a coneixement del tribunal que algun dels aspirants no posseeix la totalitat de requisits exigits per aquesta convocatòria, prèvia audiència de la persona interessada, haurà de proposar la seua exclusió al Rector de la universitat, al qual s'haurà de comunicar així mateix les inexactituds o falsedats formulades per l'aspirant a l'efecte que pertoque.  
Contra l'exclusió d'un aspirant, aquest podrà interposar recurs de reposició davant la mateixa autoritat indicada en el paràgraf anterior.  
7.6 Els aspirants amb minusvàlues i/o discapacitats que en la sol·licitud hagen fet constar la petició d'adaptació hauran de concórrer a l'exercici amb el corresponent certificat acreditatiu de la minusvàlua i/o discapacitat, a fi de poder fer efectiva, en el seu cas, aquesta petició.  
8. Relació d'aprovats  
8.1 Acabades les proves selectives, el tribunal farà pública la relació d'aspirants seleccionats, per ordre de puntuació obtinguda, en el lloc o llocs on es realitze la darrera fase, a la seu del tribunal i en aquells altres que ho estime oportú.  
En cas d'empat, aquest es resoldrà a favor d'aquell aspirant que millor puntuació haja obtingut en l?últim exercici de la fase d'oposició. Si l'empat continua, s'haurà d'acudir a l'anterior.  
9. Presentació de documents i contractació  
9.1 En el termini de deu dies naturals, comptadors des de l'endemà d'aquell en què es facen públiques les llistes d'aprovats al lloc o llocs d'examen, els opositors aprovats hauran de presentar al registre general de la universitat els documents següents:  
A. Fotocòpia del DNI.  
B. Fotocòpia del títol acadèmic exigit segons el grup a què pertanya la plaça o certificació que acredite haver realitzat tots els estudis necessaris per a l'obtenció d'aquest.  
C. Declaració jurada o promesa de no haver estat separat mitjançant expedient disciplinari de cap administració pública, ni trobar-se inhabilitat per a l?exercici de funcions públiques.  
D. Els aspirants que hagen fet valer la condició de persones amb minusvàlues hauran de presentar una certificació dels òrgans competents del Ministeri de Treball i Seguretat Social que acredite aquesta condició i, igualment, hauran de presentar certificat dels esmentats òrgans o de l'administració sanitària que acredite la compatibilitat amb l?execució de les tasques i funcions corresponents.  
9.2 Els qui dins del termini fixat, i tret dels casos de força major, no presenten la documentació o del seu examen es deduís que estan mancats d'algun dels requisits, no podran subscriure el corresponent contracte i quedaran anul·lades les seues actuacions, sense perjudici de la responsabilitat en què haguessen incorregut per falsedat.  
9.3 La fixació de l?horari, destinació i altres condicions específiques dels llocs de treball que componen l?oferta, estaran determinades en virtut del concurs previst en l'article 7.1 del conveni col·lectiu.  
9.4 Els qui superen les proves hauran d'acreditar el coneixement del valencià o s'hauran de comprometre a realitzar els cursos de perfeccionament escaients.   
10. Normes finals  
10.1 Amb la publicació de la fixació del calendari de proves es farà pública la composició dels tribunals, a la vegada que, si l'autoritat convocant ho considera necessari, s'ampliarà el contingut de l'annex II.  
10.2 Aquesta convocatòria i tots els actes administratius que es deriven d'ella i de les actuacions dels tribunals podran ser impugnades pels interessats en els casos i en la manera establerts per la Llei de Procediment Administratiu.  
Així mateix, l'administració podrà revisar les resolucions dels tribunals d'acord amb el que preveu la norma indicada.  
Alacant, 19 de novembre de 1992.- El Rector: Ramón Martín Mateo.  
ANNEX I  
Lloc i classificació Nombre de places  
Veterinari. A 17A 1  
Tècnic Mitjà de Laboratori (Informàtica). B16A 2  
Delíneant. C13A 1  
Ordenança. E9A/B 16  
Mosso de Servei. E9A 2  
ANNEX II  
1. Plaça de Veterinari  
1. 1 Característiques.  
Qui obtinga la plaga haurà d'atendre la criança i l'atenció dels animals de l?estabulari de la universitat, a més d'organitzar i atendre el seu funcionament, en dependència de la Direcció Tècnica dels Serveis d?Investigació i en coordinació amb els departaments que utilitzen els seus serveis. Igualment, haurà de portar a terme aquelles activitats que tinguen cabuda entre les corresponents a la naturalesa del lloc de treball.  
Es requerirà estar en possessió de titulació superior universitària.  
1.2 Sistema de selecció.  
Constarà de:  
a) Concurs. S'hi valorarà, sobre la, documentació aportada pels interessats, si reuneixen els requisits exigits en la convocatòria, amb especial consideració de l?experiència que acrediten, segons detall del barem exposat en la base 2.3.  
b) Oposició. Formada per dues fases: la primera amb dos exercicis de caràcter eliminatori.  
\* Prova de caràcter psicotècnic on es valoraran les aptituds i les habilitats dels candidats en relació amb aquelles que es consideren necessàries per al desenvolupament de l'activitat objecte de la plaga.  
Puntuada de zero a deu punts, caldrà obtenir un mínim de cinc per a superar-la.  
Exercici sobre les matèries que componen el temari següent:  
Necessitat i conveniència de la utilització d'animals de laboratori en experimentació.  
- Tipus d'animals de laboratori.  
- Elecció de l'animal adient als fins experimentals.  
- Provisió d'animals d'experimentació.  
- Fisiologia de la reproducció.  
- Nutrició d'animals d'experimentació.  
- Tècniques de conducció d'animals d'experimentació.  
- Anestèsia i eutanàsia.  
- Patologia dominant en els distints animals de laboratori.  
- Controls serològics i interpretació.  
- Controls genètics en rosegadors.  
- Procediments i tècniques de cria d'animals d'experimentació  
- Organització d'estabularis tipus usuaris. Equipaments.  
- Legislació nacional i internacional.  
- Estructura de la Universitat d'Alacant i òrgans de govern.  
- El Conveni Col·lectiu del Personal Laboral.  
Puntuada de zero a deu punts, caldrà aconseguir un mínim de cinc punts per a superar-la.  
Segona fase: el candidat, o candidats, que superen la fase anterior, realitzaran un període de pràctiques avaluades de quatre mesos, i hauran de superar determinades accions de formació.  
Puntuada de zero a deu punts, caldrà obtenir un mínim de cine per a superar-la.  
2. Places de Tècnic Mitjà. Laboratoris inforrmàtics  
2.1 Característiques.  
Administració, manteniment i reparació d'equips informàtics i electrònics i gestió de laboratoris equipats amb l'esmentat instrumental. Entre les funcions a fer s'atendran aquelles altres derivades de la naturalesa del lloc de treball.  
Titulació: diplomat universitari, Enginyer Tècnic o Arquitecte Tècnic o equivalents.  
2.2 Sistema de selecció.  
Compost de les fases següents:  
a) Concurs. Valoració dels mèrits dels concursants, amb una consideració especial de la seua experiència, d'acord amb la baremació exposada en la base 2.3.  
b) Oposició. Composta per dues fases: la primera, amb dos exercicis de caràcter eliminatori, puntuats de zero a deu punts. Caldrà un mínim de cinc punts en cadascun per a poder superar-los:  
\* Exercici pràctic on es plantejarà un conjunt de proves a desenvolupar en els laboratoris informàtics per tal de demostrar  
els seus coneixements i les habilitats pràctiques.  
\* Exercici teòric on es plantejarà la resolució d'un qüestionari que contindrà coneixements bàsics generals d'equips informàtics.  
Els exercicis esmentats tractaran sobre les matèries compreses en el temari següent:  
- Fonaments d'electricitat i d'electrònica. Conceptes d'electrostàtica, corrent elèctric, diferència de potencial o de tensió, resistències, llei d'Ohm, potència i energia, electromagnetisme, condensadors, bobines, transformadors, corrent alterna, impedància i ressonància.  
- Electrònica de semiconductors. Elements semiconductors. Díode. Transistor.  
- Circuits elèctrics en corrent contínua. Lleis de Kirchhoff, corrent de malla, teorema de Thevenin.  
- Algebra de Boole i circuits lògics. Algebra de Boole, portes OR, AND, XOR ... muntatge de semiconductors.  
- Sistemes digitals. Sumador, multiplexor, demultiplexor, comptador, convertidors AD i DA, sistemes seqüencials RS, JK i D.  
- Tècnica de la mesura i teoria d'errors.  
- Aparells de mesura del laboratori electrònic. Amperímetre, voltímetre, polímetre, oscil·loscopi, analitzador i generador de senyal.  
- Microprocessador i memòria. Microprocessador, memòria, bussos de connexió.  
- Conceptes d'informàtica. Definició, dada, codi, equip i sistema informàtics, instrucció, programa, llenguatges de programació, sistemes operatius, programes d'aplicació, comunicacions.  
- Sistema operatiu MS/DOS. Estructura de fitxers. Instruccions de l?MS/DOS.  
- Sistema operatiu UNIX. Estructura de fitxers. Instruccions de gestió de fitxers i directoris d'UNIX.  
- Comunicació d'ordinadors, xarxes i teleinformàtica. Transmissió en sèrie i en paral·lel, connexions remotes, connexions de xarxes locals.  
- Programes d'aplicació. Editors de text, fulls de càlcul, bases de dades.  
- Perifèrics. Teclats, monitor, impressora, ratolí, mòdem, discos flexibles, durs, òptics, cintes, escandallor.  
- Seguretat informàtica. Còpies de seguretat i virus informàtics.  
- Estructura de la universitat i òrgans de govern.  
- El Conveni Col·lectiu del Personal Laboral.  
Segona fase: els aspirants que superen la fase anterior hauran de fer un període de pràctiques avaluades de tres mesos, i superar determinats programes de formació.  
3. Plaça de Delineant  
3.1 Característiques de la plaça.  
La persona que obtinga la plaça tindrà la comesa de desenvolupar tots els treballs que es duguen a terme a l'Oficina de Planificació i Projectes Arquitectònics, dins d'un termini fixat de temps, segons les indicacions del seu director. Així mateix, haurà de fer aquelles altres funcions derivades de la naturalesa del lloc de treball.  
Titulació: Formació Professional de segon grau o equivalent.  
3.2 Sistema de selecció.  
Constarà de:  
a) Concurs. Es valorarà, sobre la documentació aportada pels interessats, si reuneixen els requisits exigits en la convocatòria, amb especial consideració de l?experiència que hom acredite, segons es detalla en el barem exposat en la base 2.3.  
b) Oposició. Formada per dues fases: la primera, amb els exercicis següents, que seran eliminatoris.  
\* Prova pràctica: realització d'un exercici pràctic, que serà presentat a tinta i retolat, en el qual es desenvoluparan càlculs de quantificació de superfícies, d'obtenció de perfils i altres de semblants.  
Per a la seua realització, els aspirants hauran d'anar proveïts del material usual necessari.  
\* Prova teòrica: test de respostes alternatives sobre les matèries contingudes en el programa següent.  
- Escales i croquis.  
- Segments, superfícies, angles i arcs, tangents i enllaços d'arcs.  
- Circumferència i cercle. Longitud de la circumferència i àrea del cercle. Corbes planes.  
- Plans necessaris per a definir una construcció. Documents fonamentals que constitueixen els projectes arquitectònics i els urbanístics. Planimetria i altimetria.  
- Representació gràfica en perspectiva isomètrica i cavallera d'un cub, una piràmide, un cilindre i un prisma hexagonal.  
- Parts principals de la topografia.  
- Nocions bàsiques de xarxa viària, classes de vies urbanes. Per, fils longitudinals i transversals. La seua representació. Xarxes de proveïment d'aigua, d'electricitat, de telèfon i de clavegueram.  
- Nocions bàsiques de fonamentació, tancament i planejament.  
- Estructura de la Universitat d'Alacant i òrgans de govern.  
- El Conveni Col·lectiu del Personal Laboral.  
Ambdues puntuades de zero a deu punts i caldrà necessari un mínim de cinc per a la superació.  
Segona fase: el candidat, o els candidats, que supere la fase anterior haurà de realitzar un període de pràctiques i superar unes determinades accions de formació.  
Puntuada aquesta fase de zero a deu punts, caldrà obtenir un mínim de cinc per a superar-la.  
4. Places d'Ordenança  
4.1 Característiques de les places.  
4.1.1 Atenció de telèfon, funcions de vigilància, cura i atenció d'aules, així com la preparació del material necessari d'aquestes, i locals interiors durant hores de servei; obrir i tancar les portes, execució d'encàrrecs i comandes, i distribució, recollida i franqueig de la correspondència, a més d'altres pròpies de la naturalesa del lloc.  
4.2 Sistema de selecció.  
Estarà compost per:  
a) Concurs, d'acord amb el detall exposat en la base 2.3. de la convocatòria.  
b) Oposició, formada per les fases següents. La primera amb els exercicis següents, de caràcter eliminatori:  
\* Qüestionari de preguntes amb respostes alternatives sobre nocions bàsiques de cultura general, operacions de càlcul senzill, ortografia, estructura orgànica de la Universitat d'Alacant i dels seus òrgans de govern, i el Conveni Col·lectiu del Personal laboral.  
Puntuat de 0 a 10, caldrà obtenir 5 punts com a mínim per a superar-lo.  
\* Test psicotècnic sobre aptituds i habilitats dels candidats en relació al lloc de treball.  
Puntuat de 0 a 10, caldrà obtenir, per a superar l?exercici, un mínim de cine punts.  
Segona fase. Els candidats que superen la fase anterior, hauran de realitzar un període de pràctiques de 15 dies i superar programes de formació.  
Puntuada aquesta fase de zero a deu punts, caldrà obtenir un mínim de cinc per a superar-la.  
5. Places de Mosso  
5.1 Característiques de les places.  
5.1.1 Neteja de laboratoris i d'altres dependències dels centres; tindrà al seu càrrec els treballs d'enmagatzemament i conservació de materials i dels animals necessaris per a l'experimentació, fent activitats no integrades pròpiament en un ofici, a més d'altres pròpies de la naturalesa del lloc de treball.  
Titulació: certificat d'estudis primaris.  
5.2 Sistema de selecció.  
Estarà compost per:  
Concurs, d'acord amb el detall exposat en la base 2.3 de la convocatòria.  
Oposició, formada per les fases següents. La primera, amb els exercicis següents, de caràcter eliminatori:  
\* Qüestionari de preguntes amb respostes alternatives sobre nocions bàsiques de cultura general, operacions de càlcul senzill, ortografia, estructura orgànica de la Universitat d'Alacant i dels seus òrgans de govern i el Conveni Col·lectiu del Personal Laboral.  
Puntuat de 0 a 10, caldrà obtenir 5 punts com a mínim per a superar-lo.  
\* Test psicotècnic sobre aptituds i habilitats dels candidats en relació al lloc de treball.  
Puntuat de 0 a 10, caldrà obtenir, per a superar l?exercici, un mínim de cinc punts.  
Segona fase: els candidats que superen la fase anterior, hauran de realitzar un període de pràctiques de 15 dies i superar determinades accions de formació.  
Puntuada aquesta fase de 0 a 10 punts, caldrà obtenir almenys 5 per a superar-la.